b'\n_START_ARTICLE_\n\xc3\x93l\xc3\xb6f Nordal\n_START_PARAGRAPH_\n\xc3\x93l\xc3\xb6f Nordal (f\xc3\xb8dt 3. december 1966 i Reykjav\xc3\xadk, d\xc3\xb8d 8. februar 2017) var en islandsk jurist og politiker fra Selvst\xc3\xa6ndighedspartiet, der fra 4. december 2014 til 11. januar 2017 var Islands indenrigsminister._NEWLINE_\xc3\x93l\xc3\xb6f Nordal var uddannet jurist og havde derudover en MBA fra Reykjav\xc3\xadk Universitet. Hun var n\xc3\xa6stformand for Selvst\xc3\xa6ndighedspartiet 2010-13 og igen fra 2015 til sin d\xc3\xb8d._NEWLINE_Hun var 2007-13 valgt til Altinget. Fra 2007 til 2009 repr\xc3\xa6senterede hun den nord\xc3\xb8stlige valgkreds, siden 2009 Reykjav\xc3\xadk syd. 4. december 2014 blev hun udn\xc3\xa6vnt til indenrigsminister i Sigmundur Dav\xc3\xad\xc3\xb0 Gunnlaugssons regering som afl\xc3\xb8ser for den skandaleramte Hanna Birna Kristj\xc3\xa1nsd\xc3\xb3ttir.'